Lav et referat af nedenstående tekst:

Tekst:
Det er nok de færreste børn, der ikke bliver glade, når de får nyt legetøj. Og det var lige nøjagtig, hvad børnene i børnehaven Sekseren i Vodskov fik i dag. Og legetøjet er fremstillet af et såkaldt viceværtscrew fra Aalborg Kommune – et arbejdssjak på fire unge mænd fra ungetilbuddet Sofiebo. Skiltene har drengene selv lavet efter tegninger fra børnene i børnehaven, og i dag skulle de afleveres til de forventningsfulde børn. Ude ved børnehaven blev skiltene pakket ud. Skilte som Dennis, Nicklas, Oliver og Mick fra Sofiebo har lavet til børnehaven kvit og frit. Som en del af et nyt projekt i Aalborg Kommune er Dennis, Nicklas, Oliver og Mick blevet en del af et såkaldt viceværtcrew. - Det giver dem noget at stå op til. Fra at de somme tider var lidt svære at få ud af køjen om morgenen, så står de der som et bøjet søm, siger René Fogh Kristensen, der pædagog og projektansvarlig for viceværtcrewet. Læring mentalt og med hænderne Viceværtcrewet er et led i Aalborg Kommunes Handicapafdelings udvikling: ”Design af velfærd”, som handler om at inddrage borgernes behov og drømme. - Alle mennesker har drømme. Det handler om at finde ud af, hvad man drømmer om, så man oplever en meningsfuldhed og livskvalitet i sit liv, siger Johnny Danielsen, chef for Fagcenter for Livskraft i Aalborg Kommune. Da projektet startede, havde flere af drengene problemer med, at de ødelagde skruer, når de arbejdede. - Nu stråler de, når de får en skruetrækker i hånden. Det har været en læring mentalt og med hænderne, siger René Fogh Kristensen. For cirka tre måneder siden startede projektet viceværtcrew, og fremover kan der godt være flere, der får glæde af deres arbejdskraft. - Jeg tænker helt sikkert, at det er begyndelsen på en ny måde at prøve ting af på, og vi vil fortsætte, siger Johnny Danielsen.

Referat:
Et arbejdssjak fra ungetilbuddet Sofiebo gør drømme til virkelighed.